Diari Oficial de la Generalitat Valenciana


Sumari del DOGV 9848, del 14-05-2024 (2024/4163)

RESOLUCIÓ de 7 de maig de 2024, de la Conselleria de Sanitat, per la qual es concedixen les subvencions destinades a finançar la contractació de personal agent o gestor d'innovació o d'investigació en salut en l'àmbit del Pla GenT, Generació Talent, de Sanitat, per a les anualitats 2024-2026.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4163


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 de maig de 2024, de la Conselleria de Sanitat, per la qual es concedixen les subvencions destinades a finançar la contractació de personal agent o gestor d'innovació o d'investigació en salut en l'àmbit del Pla GenT, Generació Talent, de Sanitat, per a les anualitats 2024-2026. [2024/4163]  
Per l'Orde 2/2019, de 2 d'abril (DOGV 8523, 05.04.2019), de la Conselleria de Sanitat Universal i Salut Pública, s'aproven les bases reguladores de les subvencions destinades a finançar actuacions del Pla GenT, Generació Talent.  
A l'empara d'estes bases reguladores i mitjançant la Resolució de 30 de novembre de 2023 (DOGV 9741, 07.12.2023), de la Conselleria de Sanitat, es convoquen per tramitació anticipada, subvencions plurianuals destinades a finançar la contractació de gestors d'investigació sanitària en l'àmbit del Pla GenT, Generació Talent, per a l'exercici 2024 i següents.  
Comprovades les sol·licituds presentades, i havent-se realitzat l'avaluació d'estes, sobre la base dels criteris establits en la resolució de la convocatòria, la comissió d'avaluació va realitzar proposta de resolució provisional, d'adjudicació de 10 subvencions per a ajustar-se als recursos previstos per a 2024-2026. Després del tràmit d'audiència i valoració de les al·legacions rebudes, la comissió va realitzar una proposta de resolució definitiva, i va donar 10 dies a les entitats i persones candidates proposades per a l'acceptació de la subvenció.  
Vistos els documents d'acceptació firmats per les entitats beneficiàries i les persones candidates, i comprovat que les entitats beneficiàries reunixen els requisits per a rebre subvencions públiques, segons el que s'establix en la Llei 38/2003, de 17 de novembre, general de subvencions, es publica la proposta definitiva de concessió.  
En virtut del que preveu l'orde de bases i la resolució de convocatòria esmentades, i d'acord amb el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, dicte la resolució següent, sobre els expedients de sol·licitud d'ajudes presentats:  
  
Primer  
Concedir a les entitats que s'esmenten en annex I d'esta resolució les ajudes per a finançar la contractació de gestors d'investigació sanitària en l'àmbit del Pla GenT, Generació Talent per al període 2024-2026, per un import estimat total de nou-cents deu mil euros (910.000,00 €), finançant-se a càrrec dels pressupostos de la Generalitat, secció G0110, servici G011003, centre gestor R91450390, subprograma 144E00, «Investigació en ciències de la salut», capítol 4, línia S0152, per a l'anualitat 2024 i següents, que en virtut de les disposicions establides en l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions per a les subvencions plurianuals, queda amb la distribució següent:  
  
  
Anualitat 2024 2025 2026 Total  
Finançament 350.000,00 € 297.500,00 € 262.500,00 € 910.000,00 €  
  
  
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat, per a cadascuna de les anualitats, tal com establix l'article 41.1 de la Llei 1/2015, de 6 de febrer, sobre despeses de tramitació anticipada.  
Les sol·licituds que no apareixen en l'annex es donen per desestimades.  
  
Segon  
La incorporació de les persones candidates a les entitats beneficiàries haurà de realitzar-se en l'anualitat 2024, en les condicions econòmiques arreplegades en l'article 2 de la Resolució de 30 de novembre de convocatòria de les ajudes. S'haurà de remetre una còpia del contracte, en el termini d'un mes des de la seua formalització, a la direcció general amb competències en investigació, tal com s'establix en l'article 10 de la resolució de convocatòria. En el cas que la persona candidata ja estiga contractada per l'entitat beneficiària, s'afegirà una addenda al contracte fent constar la vinculació del contracte a la subvenció en l'àmbit del Pla GenT.  
  
Tercer  
El pagament anticipat de les ajudes s'efectuarà, si la corresponent llei de pressupostos ho permet.  
A més, els pagaments de les següents anualitats estaran condicionats al fet que s'haja presentat la documentació de seguiment científic i s'haja valorat positivament.  
La documentació justificativa estarà formada, d'acord amb l'article 22 de l'Orde 2/2019, de 2 d'abril, pels documents de caràcter econòmic, juntament amb l'informe de seguiment anual, tal com s'arreplega en l'article 41, de l'orde de bases.  
El termini màxim per a la presentació de la documentació justificativa serà, per a les entitats amb pagament anticipat, durant el mes de gener de l'anualitat següent a la d'execució de la subvenció i, per a la resta d'entitats, el mes de novembre de l'anualitat d'execució de la subvenció.  
A partir d'este moment, es procedirà a la liquidació d'esta, de la qual podrà derivar-se una regularització, que implicarà l'exigència del reintegrament dels imports indegudament percebuts, cas que la justificació fora insuficient.  
  
Quart  
Esta resolució, dictada per delegació del conseller de Sanitat, es publicarà en el Diari Oficial de la Generalitat Valenciana, i produirà efecte de notificació als beneficiaris d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar recurs potestatiu de reposició o interposar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte, en el termini d'un mes a comptar des de l'endemà de la notificació d'esta resolució.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació d'esta resolució.  
  
València, 7 de maig de 2024.- El conseller de Sanitat, p. d. (art. 9 R 30.11.2023, de la Conselleria de Sanitat DOGV 9741), la directora general d'Investigació i Innovació: Mariola Penadés Fons.  
  
  
  
ANNEX  
Beneficiaris de les subvencions per a la contractació de personal gestor d'innovació o d'investigació en salut en l'àmbit del Pla GenT  
  
Expedient Entitat Persones candidates Puntuació obtinguda Contractació 2024 (€) Contractació 2025 (€) Contractació 2026 (€) Total (€)  
CAGI-06/75-Y LJYZOPN Carles Blasco Peris 75,00 35.000,00 29.750,00 26.250,00 91.000,00  
CAGI-02/24-B FHPrCs Raquel Gil Edo 74,70 35.000,00 29.750,00 26.250,00 91.000,00  
CAGI-04/70-O KLDBEWU Irene Cañigral Cárcel 72,4 35.000,00 29.750,00 26.250,00 91.000,00  
CAGI-03/95-L KGJFNSR Izaskun García Mantrana 72,00 35.000,00 29.750,00 26.250,00 91.000,00  
CAGI-01/24-A IISLaFe M. José Soriano Ortega 70,00 35.000,00 29.750,00 26.250,00 91.000,00  
CAGI-05/17-D RILNT Sara Sanmartín Sánchez 67,00 35.000,00 29.750,00 26.250,00 91.000,00  
CAGI-07/24-A FiHGUV Sara Marqués Saurí 65,00 35.000,00 29.750,00 26.250,00 91.000,00  
CAGI-01/24-B IISLaFe José Jordán Soria 65,00 35.000,00 29.750,00 26.250,00 91.000,00  
CAGI-06/24-C AYNBPYU Óscar Elía Zudaire 65,00 35.000,00 29.750,00 26.250,00 91.000,00  
CAGI-03/24-d FISABIO Patricia Martínez Galisteo 63,00 35.000,00 29.750,00 26.250,00 91.000,00  
 Total 350.000,64 817.593,53 642.597,33 493.785,00  
  
  
  
\* \* \* \* \*  
  
Anexo  
Beneficiarios de las subvenciones para la contratación de personal gestor de innovación o de investigación en salud en el ámbito del Plan GenT  
  
Expediente Entidad Personas candidatas Puntuación obtenida Contratación 2024 (€) Contratación 2025 (€) Contratación 2026 (€) Total (€)  
CAGI-06/43-Y KMMWAKB Carles Blasco Peris 75,00 35.000,00 29.750,00 26.250,00 91.000,00  
CAGI-02/24-B FHPrCs Raquel Gil Edo 74,70 35.000,00 29.750,00 26.250,00 91.000,00  
CAGI-04/33-U YELNZTL Irene Cañigral Cárcel 72,4 35.000,00 29.750,00 26.250,00 91.000,00  
CAGI-03/08-S LJHIWHD Izaskun García Mantrana 72,00 35.000,00 29.750,00 26.250,00 91.000,00  
CAGI-01/24-A IISLaFe M. José Soriano Ortega 70,00 35.000,00 29.750,00 26.250,00 91.000,00  
CAGI-05/40-O RRFRZ Sara Sanmartín Sánchez 67,00 35.000,00 29.750,00 26.250,00 91.000,00  
CAGI-07/24-A FiHGUV Sara Marqués Saurí 65,00 35.000,00 29.750,00 26.250,00 91.000,00  
CAGI-01/24-B IISLaFe José Jordán Soria 65,00 35.000,00 29.750,00 26.250,00 91.000,00  
CAGI-06/28-L DEKXGNZ Óscar Elía Zudaire 65,00 35.000,00 29.750,00 26.250,00 91.000,00  
CAGI-03/24-d FISABIO Patricia Martínez Galisteo 63,00 35.000,00 29.750,00 26.250,00 91.000,00  
 Total 350.000,42 640.740,08 451.059,94 153.293,00